Publication: Magyar Közlöny
Issue: MK-1998-44 (Year: 1998, Number: 44)
Era: 1990-2004
Section: 1957. évi IV. törvény (Áe.) 72. §-ának (1) bekezdése alkalmazása szempontjából az ügy érdemében hozott döntés,
Paragraph Index: 282

1957. évi IV. törvény (Áe.) 72. §-ának (1) bekezdése alkalmazása szempontjából az ügy érdemében hozott döntés, amely — egyéb törvényi feltételek fennállása esetén — bíróság által felülvizsgálható. INDOKOLÁS I. Az L. város önkormányzata és 118 társa felperesek egyes közművek és kárpótlásként fel nem használt földek tulajdonukba adását kérték a Z. Megyei Vagyonátadó Bizottságtól. A Vagyonátadó Bizottság arról tájékoztatta a felpereseket, hogy a vagyontárgyak önkormányzati tulajdonba adására hatáskörrel nem rendelkezik. A felperesek jogorvoslati kérelme alapján eljárt belügyminiszter is úgy foglalt állást, hogy a tulajdonként igényelt vagyontárgyak vagyonátadó bizottsági határozattal történő tulajdonba adását a törvény (az 1991. évi XXXIII. tv.) nem teszi lehetővé. A törvény ugyanis a nem tanácsi alapítású közüzemi vállalatok kezelésében lévő közművek közül csak a víziközművek tulajdonba adására vonatkozik, a villamosés a gázközmű vagyonra a módosított 1990. évi LXV. törvény 107/A. §-át kell alkalmazni. Felperesek keresetükben a belügyminiszter döntésének bírósági felülvizsgálatát kérték. Az első fokon eljárt Zalaegerszegi Városi Bíróság végzésével a pert megszüntette. A végzés indokolásában kifejtette, hogy az alperes és a Megyei Vagyonátadó Bizottság határozata érdemi határozatnak nem minősül, ezért az államigazgatási eljárás általános szabályairól szóló 1957. évi IV. törvény (Áe.) 72. §-ának (1) bekezdése alapján bíróság által nem felülvizsgálható. A felperesek fellebbezése folytán eljárt Zala Megyei Bíróság végzésével az elsőfokú bírósági végzést helybenhagyta. A másodfokú bíróság álláspontja szerint az alperes döntése eljárást lezáró államigazgatási döntésnek minősül, ezért az elsőfokú bíróság az Áe. 72. §-ának (1) bekezdése alapján helyesen hozott permegszüntető végzést. A jogerős végzés ellen a felperesek felülvizsgálati kérelmet nyújtottak be, amelyben a jogerős végzés hatályon kívül helyezését és a városi bíróságnak a közigazgatási per folytatására és érdemi döntés hozatalára utasítását kérték. A Legfelsőbb Bíróságnak a felülvizsgálati kérelem tárgyában eljáró tanácsa a hatályos törvényi szabályozás, az ítélkezési gyakorlat és az idevágó jogirodalom áttekintése alapján el kíván térni a Legfelsőbb Bíróság egy korábbi — a lényegét tekintve azonos tárgyú — ügyben hozott (a Kfv.II.28.584/1996/8. sorszámú) végzésében kifejtett jogi állásponttól. Az eljáró tanács szerint ugyanis az ügy eldöntése során jelentősége lehet annak is, hogy alapvető — tulajdonosi — jogosultság érvényesítését zárja ki a közigazgatási szerv határozata. Ezért az

Source: https://magyarkozlony.hu/hivatalos-lapok/59acd5c40abdb14e98978a4352e6a33475747d4a/dokumentumok/13a8437aa9f3dfeda1cbc1333ade06256942c2fe/letoltes